**Тұтынушыларға және өзге де мүдделі тұлғаларға реттеліп көрсетілетін жылу энергиясын беру және бөлу қызметтерін ұсыну бойынша**

2016 жылғы «Астана - Теплотранзит» АҚ қызметі жөніндегі

жыл сайынғы есеп

1. **Инвестициялық бағдарламаның орындалуы**

Қазақстан Республикасы Ұлттық экономика министрлігі Табиғи монополияларды реттеу және бәсекелестікті қорғау комитетінің Астана қаласы бойынша департаментінің 2017 жылғы 27 ақпандағы № 17-НҚ бұйрығымен 1 млрд. 178 млн. 930 мың теңге жалпы сомада 2016 жылға арналған инвестициялық бағдарлама бекітілді. Орындалуы 100 пайызды құрады.

Бағдарламаны іске асыру жылу желілерін жаңғыртуға, қайта жаңартуға, кәсіпорын активтерін жаңартуға, қолдауға мүмкіндік берді, оның ішінде:

Жылу желілерін қайта жаңару және жаңғырту - 1 млрд. 40 млн. 219 мың теңге (трассаның 5 444 қ.м.).

Жабдықтың ескіргенін ауыстыру және жаңасын сатып алу - 37 млн. 513 мың теңге.

Атқару техникасын сатып алу - 10 млн. 77 мың теңге.

Құралдар мен жүйелерді сатып алу - 1 млн. 102 мың теңге.

Көлік және арнайы арнайы механизмдерді сатып алу - 90 млн. 19 мың теңге.

Қоғам инвестициялық бағдарламасының орындалған іс-шараларының нәтижелері бойынша мыналарға қол жеткізді:

* + - авариялық істен ажыратулардың және жылумен жабдықтау сапасына шағымдардың болмауы;
    - табиғи тозудың 1,0 пайызға төмендеуі (орташа табиғи тозу 58,2 пайызды құрайды);
    - арнайы техниканы жалға алу шығындарының 6 960 мың теңгеге азаюы;
    - тасымалдау кезінде жылу энергиясының нормативтік ысыраптарының 0,3 пайызға азаюы *(нормативтік-техникалық ысыраптардың бекітілген пайызы 13,77 % болған кезде, іс жүзінде – 13,5%).* Жылу ысыраптары 4 мың 423 Гкал қысқарды, экономикалық нәтиже ҚҚС-сыз 6 млн. 563 мың теңгені құрады;

Бүгінгі күні Қоғам 2015-2019 жылдарға арналған «Нұрлы жол» инфрақұрылымды дамытудың мемлекеттік бағдарламасын іске асырады. Аталған бағдарлама 4,5-кірмелердің жылумен жабдықтау объектілерінің құрылысын көздейді.

2015 жылы инвестициялық салымдар 6 млрд. 888 млн. 204 мың теңгені құрады. Құбырдың 17 045 қ.м. салынды.

2016 жылы бағдарламаны іске асыруға 26 млрд. 78 млн. 673 мың теңге бағытталды. Құбырдың 53 038 қ.м. салынды, №15,16,17 сорғы станциялары салынды.

1. **«Астана-Теплотранзит» АҚ қызметінің**

**негізгі қаржы-экономикалық көрсеткіштері**

2016 жылғы негізгі қызмет бойынша табыс 5 млрд. 489 мың теңгені құрады. Шығыстар - 5 млрд. 459 мың теңге. Негізгі қызметтер алынған пайда 38 млн. 793 мың теңгені құрады. Басқа қызмет бойынша табыс 524 млн. 388 мың теңгені, шығыстар - 166 млн. 419 мың теңгені, пайда – 357 млн. 969 мың теңгені құрады. Кәсіпорынның қорытынды қаржылық нәтижесі – салық салудан кейін 201 млн. 425 мың теңге мөлшеріндегі пайда.

**3. Жылу энергиясын беру және бөлу қызметтерінің көлемі**

Тарифтік сметада көлем 4 млн. 878 мың Гкал болып бекітілген кезде, 2016 жылы көрсетілген қызметтер көлемі 5 млн. 130 мың Гкал құрады. Өсім 5 пайызды құрады.

1. **Реттеліп көрсетілетін қызметтерді тұтынушылармен жүргізілетін жұмыс**

«Астана-Теплотранзит» АҚ жаңа технологияларды қолдану, үрдістерді автоматтандыру арқылы ұсынылатын қызметтер сапасына аса назар аударады.

Қоғам жедел-диспетчерлік қызметті және жылумен жабдықтау объектілерін жылу тасығыштың параметрлерін онлайн режимінде көруге және бақылауға және тұтынушыларды сапалы жылумен жабдықтауға мүмкіндік беретін жаңа жабдықпен қамтамасыз етті.

Ұсынылатын қызметтер сапасына әсер ететін маңызды іс-шара нысандарды жылу тұтынуды реттеудің автоматтандырылған жүйесімен жабдықтау болып табылады, бұл жылу энергиясын 10 пайызға дейін үнемдеуге мүмкіндік береді.

Жылу желілерінің гидравликалық режимін аса сапалы басқару үшін жылу тасығыштың шығысына қарамастан, берілген параметрлерді сақтауға мүмкіндік беретін, жиілікті реттейтін автоматтандырылған сорғы станциялары, сондай-ақ бір-біріне тәуелсіз әр контурды басқаруға мүмкіндік беретін жылумен жабдықтаудың тұйық сызбанұсқалары қолданылады.

Есептік жылы авариялар мен технологиялық бұзушылықтар тіркелмеді. Ұсынылатын қызметтер сапасына шағым жасалмады.

Қоғамның интернет-ресурстында тұтынушылар үшін қажетті барлық ақпарат орналастырылған: бекітілген тарифтік смета, инвестициялық бағдарлама, олардың орындалуы туралы есептер, жылдық қаржылық есептілік, жылу энергиясын беру және бөлу бойынша кәсіпорынның қызметі туралы жылдық есеп, қаланың жылу желілерінің сызбанұсқа-картасы, жылу трассаларының ұзындығғы, бос және қолжетімді қуаттың болуы туралы мәліметтер, техникалық шарттар мен әзірлік паспортын алу үшін қажжеті құжаттар тізбесі, жылу желілерін сынау, істен ажырату және гидравликалық сығымдау жүргізу бойынша хабарландырулар, жылыту маусымына дайындық бойынша ақпарат, жылыту маусымының басталуы мен аяқталуы туралы бұйрықтар және басқалары.

Қоғам басшылығының қызмет тұтынушыларымен кездесуге есігі ашық және барлық қызықтыратын сұрақтарға жауап беруге дайын.

**5. Уәкілетті орган бекіткен тарифтік сметаның баптар бойынша орындалуы**

2016 жылғы тарифтік сметаның орындалуы нәтижесінде шығындардың келесі баптары бойынша нақты шығындар бекітілген шығындардан артты:

* шикізат пен материалдар жоспарда 239 млн. 678 мың теңге болған кезде, факт 260 млн. 194 мың теңгені құрады. 20 млн. 516 мың теңгеге ұлғаю таратушы желілердің объектілерінде гидравликалық сынау жүргізу кезінде болған жарылыстарға байланысты болды;
* энергия бойынша – жоспарда 358 млн. 648 мың теңге болған кезде, факт 394 млн. 318 мың теңге құрады. 35 млн. 670 мың теңгеге ұлғаю жылыту маусымының ерте басталуы және ұзартылуы есебінен болды. Сорғы станцияларының жұмыс режимінің есептемесін жасау кезінде сәуір және қазан айларында 15 күн алынды, іс жүзінде сорғы станциялары толық ай жұмыс істеді;
* сумен жабдықтау және кәріз қызметтері – жоспарда 718 млн. 813 мың теңге болған кезде, факт 22 млн. 932 мың теңгені құрады. Артық шығын 5-СС-тағы беруші құбырдың сорғыларын салқындату үшін суық судың қосымша жұмсалуына байланысты болды.
* кезең шығыстары бойынша – "Нұрлы жол" бағдарламасы бойынша салынған нысандарды қабылдауға байланысты салық төлемдері мен алымдары бойынша шығыстар есебінен ұлғаю 6 млн. 127 мың теңгені құрады.

**6. Кәсіпорын қызметінің перспективалары**

2017 жылы кәсіпорын 1 млрд. 291 млн. 501 мың теңгеде инвестициялық бағдарламаны игеруді жоспарлап отыр. Инвестицялық бағдарламаны іске асыру шеңберінде құбырлардың ППУ-оқшаулаудағы жүйелерін қолдана отырып, жылу желілерін қайта жаңарту, жаңғырту, сондай-ақ қаланың жылу желілерін жұмысқа жарамды жағдайда ұстауға қажетті жабдықтарды, арнайы механизмдерді сатып алу бойынша іс-шаралар көзделген.

«Нұрлы жол» инфрақұрылымды дамытудың мемлекеттік бағдарламасы бойынша 2017 жылға арналған инвестициялар сомасы 7 млрд. 893 млн. 735 мың теңгені құрайды. Құбырдың 9 814 қ.м. салынады, №13,14 сорғы станцияларының құрылысы аяқталады. Құрылысты аяқтау ағымдағы жылдың І жартыжылдығына жоспарланған.

Күрделі жөндеу жүргізуге 197 млн. теңге жіберіледі.

Сондай-ақ көрсетілетін қызметтер сенімділігін қамтамасыз ету және сапасын арттыру үшін алдағы 2017-2018 жылдардағы жылыту маусымына дайындау бойынша барлық қажетті іс-шаралар жүргізіледі.